২০১৩ সালের ৭ সেপ্টেম্বর চাঁদের বায়ুমণ্ডল ও ধূলিকণা নিয়ে গবেষণা করার জন্য ‘ল্যাডে’-কে চাঁদের উদ্দেশ্যে পাঠানো হয়। অভিযানের সম্ভাব্য ব্যাপ্তিকাল ছিলো ১০০ দিনের মতো। উৎক্ষেপণের এক মাসের মাথাতেই ল্যাডে (LADEE) চাঁদের কক্ষপথে প্রবেশ করে এবং চাঁদকে ঘিরে তার ঘূর্ণণ শুরু হয়। এরপরই বিজ্ঞানীদের তথ্য পাঠাতে শুরু করে ল্যাডে। প্রতি সেকেন্ডে ৬০০ মেগাবাইট গতিতে তথ্য পাঠিয়ে মহাশূণ্য থেকে সবচেয়ে বেশি তথ্য পাঠানোর রেকর্ড করেছে এই মহাকাশ যান। বিজ্ঞানীদের অনেকেই ‘ল্যাডে’র এই সাফল্যে মুগ্ধ হয়ে এমনও ভবিষ্যদ্বাণী করেন যে, অদূর ভবিষ্যতে বিজ্ঞানীরা পৃথিবীতে বসে মহাশূণ্যের ত্রিমাত্রিক ভিডিও দেখতে পাবেন।